Per esos años la ciudá conoció tiempos conflictivos. Lactividá de los defensores de los derechos civiles y de los opositores a la igualdá racial provocaron bien de manifestaciones y disturbios que llevaron al presidente Kennedy a decretar la llei marcial na ciudá por un añu. Pa cuando eses protestes acabaron foil tiempu de les de los que taben escontra la guerra de Vietnam. El 15 de mayu de 1970 la policía mató a dos estudiantes, y hirió a otros doce, nos disturbios que siguieron a una manifestación. Anque nun too foi conflictividá neses décades centrales del sieglu XX. Nesos años fundóse na ciudá Malaco Records, una de les compañíes discográfiquesde música soul y gospel más importantes de los Estaos Xuníos.